ماھیر حەسەن

ماھیر حەسەن (لەدایکبووی ١٠ی کانوونی دووەمی ١٩٦٣) لە شارۆچکەی عەربەت، سلێمانی، هەرێمی کوردستانماهیر حەسەن یادی لەدایکبونی کردەوە، ماڵپەڕی خەندان، ڕۆژی 11/01/2020 بڵاوکراوەتەوە. ئەکتەر و شانۆکاری کوردە، کە بە فیلمی یاخیبوونی ستار ناسرا.

 ژیان 
خوێندنی سەرەتایی، ناوەندی و ئامادەیی ھەر لە سلێمانی تەواوکردووە، لەگەڵ باوکیدا چەند جارێک سەردانی سلێمانییان کردووە تا دواتر لە سلێمانی نیشتەجێ بوون و پاشان خوێندنی ناوەندی تەواو کردووە و لە ساڵی ١٩٨٠ دەستی کردووە بە کاری ھونەری، لە ساڵی ١٩٨١ چووەتە پەیمانگای ھونەرە جوانەکان لە سلێمانی لە ساڵی ١٩٨٥ بەشی شانۆی تەواوکردووە لە ھەمان ساڵدا خەڵاتی ڕێزلێنانی بۆ باشترین ئەکتەر پێدراوە.

لە ساڵی ١٩٨٨دا خێزانی پێکھێناوە و خاوەنی دوو کوڕ و دوو کچە بە ناوەکانی کادێر و کۆدیار و کۆشەن و ئانیا.

 ژیانی ھونەری 
بەشداری زیاتر لە ٢٠٠ بەرھەمی ھونەریدا کردووە. یەکەم بەرھەمی شانۆگەریی (چینی چاوی چەوساوەی کرێکاران بە دەستی ئاغا و دەرەبەگدا) بووە. دیاترین بەرھەمەکانی بریتین لە (یاخیبوونی ستار، ھەمەڕەنگ، پەتریپۆت، ماڵەکەی مەعروف، بەخت ڕەش، فەنتەڵۆس، و کەشکۆڵ)، کە بە یاخیبوونی ستار ناوبانگی دەرکردووە.

 بەرھەمەکان 
 لە ٣٠ بەرھەمی شانۆییدا بەژداری کردووە، لەنێوانیاندا تیپی ھونەریی ڕەنگاڵە ١١ بەرھەمی تێدا بووە.
 لە ساڵی ٢٠٠٤ ھەموو بەرنامەکانی ڕەنگاڵە و ھەمەڕەنگ لە نووسینی ماھیر بووە.
 فەنتەڵۆس  (زنجیرەی تەلەڤیزیۆنی)
 پەتریپۆت (بەرنامەی تەلەڤیزیۆنی)
 ماڵەکەی مەعرووف (زنجیرەی تەلەڤیزیۆنی)
  فیلمی ٠٩
  خۆشەویستی لە سەردەمی کۆرۆنا

 سەرچاوەکان 

 بەستەرە دەرەکییەکان 


پۆل:ئەکتەرە پیاوە کوردەکان
پۆل:زیندووان
پۆل:لەدایکبووانی ١٩٦٣
پۆل:ھونەرمەندانی کورد
پۆل:خەڵکی سلێمانی